SK Úradný vestník Európskej únie C 233/1

Informácie súvisiace s údajmi o dôveryhodných zoznamoch členských štátov oznámené podľa rozhodnutia Komisie 2009/767/ES zmeneného rozhodnutím 2010/425/EÚ a vykonávacím rozhodnutím 2013/662/EÚ a oznámené podľa vykonávacieho rozhodnutia (EÚ) 2015/1505

(2016/C 233/01)

Podľa článku 2 ods. 4 rozhodnutia Komisie 2009/767/ES (1) zmeneného rozhodnutím 2010/425/EÚ (2) a vykonávacím rozhodnutím 2013/662/EÚ (3), ktoré sa vykonávajú do 1. júla 2016, Európska komisia sprístupní všetkým členským štátom informácie, ktoré členské štáty oznámili podľa článku 2 ods. 3 rozhodnutia 2009/767/ES v znení zmien prostredníctvom zabezpečeného kanála na overenom webovom serveri v podpísanej strojovo spracovateľnej podobe,

a

podľa článku 4 ods. 3 vykonávacieho rozhodnutia Komisie (EÚ) 2015/1505 (4), ktoré sa začne uplatňovať 1. júla 2016, Európska komisia sprístupňuje verejnosti prostredníctvom zabezpečeného kanála na overenom webovom serveri informácie oznámené členskými štátmi podľa článkov 4 ods. 1 a 2 vykonávacieho rozhodnutia (EÚ) 2015/1505 v podpísanej alebo zapečatenej forme vhodnej na automatizované spracovanie.

Informácie uvedené ďalej nahrádzajú informácie uverejnené v Ú. v. EÚ C 435 z 24. decembra 2015 na strane 1 súvisiace s tou istou témou.

Informácie oznamované členskými štátmi sú k dispozícii v podpísanej alebo zapečatenej strojovo spracovateľnej forme vo formáte xml (ďalej len „kompilačný zoznam“) na tejto adrese: https://ec.europa.eu/information_society/policy/esignature/trusted-list/tl-mp.xml.

Autentickosť a celistvosť „kompilačného zoznamu“ je zaistená elektronickým podpisom (alebo v prípade potreby elektronickou pečaťou) podporovaným jedným z nasledujúcich digitálnych certifikátov, ktoré je možné overiť prostredníctvom týchto súhrnných informácií:

1. Súhrnná hodnota prvého certifikátu: — súhrnná hodnota SHA-256 (hex): 59 c8 0d cc 74 29 cc fd 8c 2b 15 90 fe 88 5f b4 f6 c7 7f 7c 9c bb 4b 82 a6 2c b1 c2 7f f4 e2 46 — súhrnná hodnota SHA-1 (hex): 4b 78 8c 05 93 2d 0c ea 88 f7 a8 4a 52 ce ca 04 ef 7c 93 73 — súhrnná hodnota SHA-256 (base64): WcgNzHQpzP2MKxWQ/ohftPbHf3ycu0uCpiyxwn/04kY= — súhrnná hodnota SHA-1 (base64): S3iMBZMtDOqI96hKUs7KBO98k3M

2. Súhrnná hodnota druhého certifikátu: — súhrnná hodnota SHA-256 (hex): f1 bc dd 11 7b 15 54 17 38 13 a4 21 83 c5 4d b9 7e 3a 7e 10 9d 0a fa 98 f4 bc d3 26 75 4a 03 51 — súhrnná hodnota SHA-1 (hex): d5 44 56 29 05 70 58 26 fd 1e 13 32 a3 3c 25 69 88 35 7a 3c — súhrnná hodnota SHA-256 (base64): 8bzdEXsVVBc4E6Qhg8VNuX46fhCdCvqY9LzTJnVKA1E= — súhrnná hodnota SHA-1 (base64): 1URWKQVwWCb9HhMyozwlaYg1ejw=

3. Súhrnná hodnota tretieho certifikátu: — súhrnná hodnota SHA-256 (hex): ff ea 7f 0e d2 9b eb 07 73 ea 3b 0c 47 29 bb f8 00 a6 c3 90 b6 21 95 cb 27 0f 12 a4 a. a. 62 f2 84 — súhrnná hodnota SHA-1 (hex): 5e 9f a7 c8 73 6c 86 e3 86 64 ba 1a f0 d0 42 43 75 ee 5c 3c — súhrnná hodnota SHA-256 (base64): /+p/DtKb6wdz6jsMRym7+ACmw5C2IZXLJw8SpKpi8oQ= — súhrnná hodnota SHA-1 (base64): Xp+nyHNshuOGZLoa8NBCQ3XuXDw=

4. Súhrnná hodnota štvrtého certifikátu: — súhrnná hodnota SHA-256 (hex): f7 bc 0d 16 4d ec 8f 36 70 9a be 85 fc 57 02 2f 3b 16 84 70 0a 80 4c 36 8d 34 32 90 04 90 df cb — súhrnná hodnota SHA-1 (hex): 00 d2 05 3d e4 cb 4e 0e 3c 4a e3 d6 f4 01 24 95 8c 48 bf 6e — súhrnná hodnota SHA-256 (base64): 97wNFk3sjzZwmr6F/FcCLzsWhHAKgEw2jTQykASQ38 s= — súhrnná hodnota SHA-1 (base64): ANIFPeTLTg48SuPW9AEklYxIv24=

Spoliehajúce sa strany, ktoré hodlajú „kompilačný zoznam“ používať, by si mali jeho autentickosť a celistvosť pred takýmto použitím overiť. Komisia nepreberá absolútne žiadnu morálnu či hmotnú zodpovednosť, pokiaľ ide o obsah uvedených vnútroštátnych dôveryhodných zoznamov. Túto zodpovednosť majú výhradne členské štáty.

Od dátumu uverejnenia týchto informácií musí „kompilačný zoznam“ zahŕňať adresu URL „kompilačného zoznamu“ spolu s PEM zobrazením vyššie uvedených digitálnych certifikátov uvedených v prílohe (ďalej len „zabezpečený ukazovateľ kompilačného zoznamu“).

Každá budúca zmena „zabezpečeného ukazovateľa kompilačného zoznamu“ sa uverejní v novej verzii „kompilačného zoznamu“, ktorá bude zahŕňať novú adresu URL alebo zmenený súbor digitálnych certifikátov, ktoré spoliehajúce sa strany používajú pri overovaní „kompilačného zoznamu“.

Od dátumu vydania „kompilačného zoznamu“, v ktorom je táto nová informácia prvýkrát uverejnená, môžu spoliehajúce sa strany používať tento „zabezpečený ukazovateľ kompilačného zoznamu“ na vyhľadávanie a overovanie „kompilačného zoznamu“ ako náhradu za predchádzajúcu verziu „zabezpečeného ukazovateľa kompilačného zoznamu“. Európska komisia tiež zabezpečí, aby predchádzajúce verzie „zabezpečeného ukazovateľa kompilačného zoznamu“ bolo aj naďalej možné používať na vyhľadávanie a overovanie „kompilačného zoznamu“ do 15 dní od uverejnenia nového „zabezpečeného ukazovateľa kompilačného zoznamu“. To poskytuje spoliehajúcim sa stranám prechodné obdobie na to, aby prevzali nové informácie vtedy, keď je to pre nich najvýhodnejšie v tomto období.

Dĺžku tohto prechodného obdobia však môže Európska komisia uverejnením v Úradnom vestníku Európskej únie náhle zmeniť, napr. ako dočasnú reakciu na núdzovú situáciu, ktorá si vyžaduje okamžité nahradenie všetkých digitálnych certifikátov „zabezpečeného ukazovateľa kompilačného zoznamu“.

V každej verzii „kompilačného zoznamu“ musí byť v rámci prvej časti informácií týkajúcich sa základnej schémy v obrátenom chronologickom poradí uvedený zoznam (najnovší záznam na prvom mieste):

— adries URL, kde bola uverejnená posledná archivovaná predchádzajúca verzia kompilačného zoznamu obsahujúceho nový „zabezpečený ukazovateľ kompilačného zoznamu“, a to až po

— adresu URL posledného príslušného uverejnenia v Úradnom vestníku Európskej únie, kde je stanovený „zabezpečený ukazovateľ kompilačného zoznamu“, ktorá po nich nasleduje.

Do 30. júna 2016 sú informácie oznámené členskými štátmi k dispozícii aj v podobe čitateľnej ľudským okom na tejto adrese URL: https://ec.europa.eu/information_society/policy/esignature/trusted-list/tl-hr.pdf.

Od 1. júla 2016 a v súlade s príslušným právnym rámcom bude uverejnenie zabezpečené iba v strojovo spracovateľnej podobe.

(1) Rozhodnutie Komisie 2009/767/ES zo 16. októbra 2009, ktorým sa ustanovujú opatrenia na uľahčenie postupov elektronickými spôsobmi prostredníctvom „miest jednotného kontaktu“ podľa smernice Európskeho parlamentu a Rady 2006/123/ES o službách na vnútornom trhu (Ú. v. EÚ L 299, 14.11.2009, s. 18).

(2) Rozhodnutie Komisie 2010/425/EÚ z 28. júla 2010, ktorým sa mení a dopĺňa rozhodnutie 2009/767/ES, pokiaľ ide o zostavenie, vedenie a uverejňovanie zoznamov dôveryhodných informácií o poskytovateľoch certifikačných služieb, ktorí sú pod dohľadom členského štátu alebo sú v ňom akreditovaní (Ú. v. EÚ L 199, 31.7.2010, s. 30).

(3) Vykonávacie rozhodnutie Komisie 2013/662/EÚ zo 14. októbra 2013, ktorým sa mení rozhodnutie 2009/767/ES, pokiaľ ide o zostavovanie, vedenie a uverejňovanie zoznamov dôveryhodných informácií o poskytovateľoch certifikačných služieb, ktorí podliehajú dohľadu členského štátu alebo sú v ňom akreditovaní (Ú. v. EÚ L 306, 16.11.2013, s. 21).

(4) Vykonávacie rozhodnutie Komisie (EÚ) 2015/1505 z 8. septembra 2015, ktorým sa ustanovujú technické špecifikácie a formáty týkajúce sa dôveryhodných zoznamov podľa článku 22 ods. 5 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Ú. v. EÚ L 235, 9.9.2015, s. 26).